134 
det Spørgsmaal: Hvorledes ere Cladocerernes Forplantningsforhold 
oppe i de højst liggende Alpesøer, et ganske lignende Spørgsmaal, 
jeg har stillet mig for Grønlands Vedkommende. Egnede til Sam¬ 
menligning ere imidlertid disse 2 Rækker Resultater kun i ringe 
Grad; thi hidtil ere Daphnier ikke fundne i Søer over 6000'. Man 
vil let se, at Cladocerer, der leve endnu 4000' under Snelinien, i 
Søer altsaa, der ere optøede adskillig flere Maaneder af Aaret, end 
Grønlands Søer ere det, ikke leve under saa strenge Livsvilkaar 
som Cladocererne i Grønland, hvis Søer for det højeste Nordens 
Vedkommende næppe ere aabne mere end højst IV 2 Maaned. Vi 
eje desværre kun faa Maalinger af de ferske Vandes Temperatur 
i Grønland, dog formenes de ej heller efter mundtlige Meddelelser 
at kunne naa de Temperaturer, som Zschokke angiver for de af 
ham undersøgte Søer. Bergendal angiver (5) S. 149, at den højeste 
Temperatur, han har raaalt, er 12° C. ved Jakobshavn, men at den 
hyppigste Temperatur i Sommermaanederne kun var 5—8° C. L ). 
For Alpesøernes Vedkommende angiver Zschokke derimod en Tem¬ 
peratur af indtil 15° C.; dog kan Vandets Temperatur selv i 
Juli—August synke ned til 5° C. 
Ej heller i saa Henseende ere Cladocererne i Grønlands Fersk¬ 
vandssøer og i schweitziske Alpesøer under samme Livsforhold, og 
gennemgaaende maa det vistnok siges, at Grønlands Klima i langt 
højere Grad vil sætte sit Præg paa Cladocerernes Forplantnings¬ 
forhold end de schweitziske, alpine Klimatforhold ville kunne gøre det, 
i alt Fald paa de Søers Cladocerfauna, som hidtil er bleven under¬ 
søgt; og disse forskellige Livsforhold ere ogsaa Aarsagen til, at 
Zschokkes og mine Resultater ikke harmonere; dennes Resultater 
skal jeg i Slutningen af Kapitlet nærmere omtale. 
_ 
G Min Ven Hartz meddeler mig, at han i Søen Tasersuak ved Tasermiut- 
fjorden 60° 15' N. B. i 1 / 2 ' Dybde maalte en Temperatur af 10° C. midt 
paa Søen den 31. August 1889 Kl. 12 Middag. Luftens Temperatur i 
Skyggen var 15° C. ude paa Søen. 
Ved Orpigsuit 68° 37' N. B. maalte han i et Vandhul en Temperatur 
af 10° C. i 3' Dybde Kl. 12 Middag og i Elven (c. 2 Mil fra Bræen) 
en Temperatur af 4° C. 
